इमरान बोले- 70 साल आर्मी ही सत्ता पर काबिज रही, 9 मई की हिंसा में हाथ नहीं
Pakistan Ex-CM Al Qadir Trust Scam; Imran Khan On Pakistan Army Power Control and  Army Bases Attack पाकिस्तान के पूर्व प्रधानमंत्री इमरान खान ने आरोप लगाया है कि मुल्क की हुकूमत फौज के हाथ में ही होती है। एक इंटरव्यू में खान ने इस बात से इनकार किया कि 9 मई को फौजी ठिकानों पर जो हमले हुए
पाकिस्तान के पूर्व प्रधानमंत्री इमरान खान ने आरोप लगाया है कि मुल्क की हुकूमत फौज के हाथ में ही होती है। एक इंटरव्यू में खान ने इस बात से इनकार किया कि 9 मई को फौजी ठिकानों पर जो हमले हुए, उनमें उनका कोई हाथ था। खान के मुताबिक पाकिस्तान में सरकार कोई भी हो, ये सच्चाई है कि फौज किसी न किसी तरह पावर कंट्रोल करती है।
9 मई 2023 को इमरान खान को 60 अरब रुपए के अल कादिर ट्रस्ट घोटाले में गिरफ्तार किया गया था। इसके बाद इमरान समर्थकों ने आर्मी से जुड़े कई ठिकाने तक जला दिए थे। हिंसा में 8 लोगों की मौत हुई थी। इमरान का दावा था कि पुलिस फायरिंग में 25 लोगों की मौत हुई थी।
फौज को अलग नहीं कर सकते
BBC उर्दू को दिए इंटरव्यू में इमरान ने 9 मई और उसके बाद हुई घटनाओं पर कई सवालों के जवाब दिए। कहा- पाकिस्तान में सत्ता किसी के भी पास हो, लेकिन सच यही है कि फौज का दखल और रुतबा रहता है। अगर कोई इससे इनकार करता है तो बस यही कहा जा सकता है कि वो गलत है।
एक सवाल के जवाब में खान ने कहा- मुझे लगता है कि आज नहीं तो कल, मुझे जेल में डाल दिया जाएगा। मेरे 10 हजार समर्थकों को पहले ही सरकार और एजेंसियों ने सलाखों के पीछे भेज दिया है। मेरी पार्टी के नेताओं को पार्टी छोड़ने पर मजबूर किया जा रहा है। मैं जो लोग छोड़कर गए हैं, उनकी जगह युवाओं को दूंगा। इसकी वजह यह है कि युवा ही पाकिस्तान का मुस्तकबिल यानी फ्यूचर हैं।
समर्थकों ने हिंसा नहीं की
एक सवाल के जवाब ने खान ने इस बात से साफ इनकार कर दिया कि उनका या उनके समर्थकों का 9 मई की हिंसा में कोई हाथ था। खान ने कहा- तमाम तरह के आरोप लगाए जा रहे हैं। इनकी खुली जांच होनी चाहिए, ताकि नतीजे सबके सामने आ जाएं। मैंने तो जेल से बाहर आते ही सबसे पहले इसकी मांग की थी। बजाय जांच कराने के सरकार और एजेंसियां हमारे पीछे पड़ गईं।
खान इस बात को मानने के लिए ही तैयार नहीं थे कि 9 मई को कोई हिंसा हुई। उन्होंने कहा- इस बारे में तमाम तरह के झूठ फैलाए जा रहे हैं। अगर हम शांतिपूर्ण तरीके से अपनी बात कह रहे हैं या मांग कर रहे हैं तो फिर किसी को कोई दिक्कत नहीं होनी चाहिए। अगर मेरे समर्थक ये कहते हैं कि इमरान खान हमारी रेड लाइन है तो क्या वो गलत कह रहे हैं। मैं उनको रोक तो नहीं सकता।
खान की साजिश पकड़ी गई
पाकिस्तान के होम मिनिस्टर राणा सनाउल्लाह ने दो दिन पहले इमरान पर गंभीर आरोप लगाए थे। राणा के मुताबिक पूर्व प्रधानमंत्री इमरान खान फौज, ISI और मुल्क की दूसरी एजेंसियों को दुनिया में बदनाम करना चाहते थे। उन्होंने साजिश रची थी कि 9 मई की हिंसा मामले में आरोपी महिलाओं की गिरफ्तारी के दौरान जांच एजेंसियों पर रेप का आरोप लगवाया जाए। एक कॉल रिकॉर्ड हो गई और इस तरह यह साजिश उजागर हो गई।
अब हिंसा में शामिल लोगों को गिरफ्तार किया जा रहा है। आरोपियों में 300 से ज्यादा महिलाएं शामिल हैं। होम मिनिस्टर का दावा है कि खान अपनी इन्हीं महिला समर्थकों के जरिए जांच एजेंसियों पर रेप का आरोप लगवाने की साजिश रच रहे थे।
साजिश रचने वालों की तलाश
क्या है अल-कादिर ट्रस्ट केस
सैम्पल जांच में शराब-कोकीन मिले
